text: তাপ্তি নদী (গুজরাটি: તાપ્તી, হিন্দি: ताप्ती; আদিনাম তাপী নদী, সংস্কৃত: तापी) মধ্য ভারতের একটি নদী। ৭২৪ কিলোমিটার দীর্ঘ এই নদীটি উপদ্বীপীয় ভারতের অন্যতম প্রধান নদী। এই অঞ্চলে যে তিনটি মাত্র পশ্চিমবাহিনী নদী আছে, তাপ্তি তার মধ্যে অন্যতম (অন্য নদীদুটি হল নর্মদা ও মাহি নদী।
  
  তাপ্তি নদীর উৎস দক্ষিণ মধ্যপ্রদেশের সাতপুরা পর্বতশ্রেণীর পূর্বভাগে। অতঃপর এই নদী পশ্চিমমুখে প্রবাহিত হয়ে মধ্যপ্রদেশের নিমার অঞ্চল, মহারাষ্ট্র রাজ্যের খান্দেশ ও পূর্ব বিদর্ভ অঞ্চলের উপর দিয়ে প্রবাহিত হয়ে দাক্ষিণাত্য মালভূমির উত্তর-পশ্চিম কোণ ঘেঁষে দক্ষিণ গুজরাটের সুরাট জেলায় সুরাট বন্দরনগরীর নিকট আরব সাগরের খাম্বাত উপসাগরে পতিত হয়েছে। সমান্তরালভাবে প্রবাহিত নর্মদা নদীর সঙ্গে এই নদী উত্তর ও দক্ষিণ ভারতের সীমা নির্দেশ করে। গুজরাট ও মহারাষ্ট্রের সীমানার কাছে তাপ্তি নদীর দক্ষিণে সহ্যাদ্রি বা পশ্চিমঘাট পর্বতমালার উৎস।
  
  বহিঃসংযোগ 
   Tapti River Watershed Map and data — World Resources Institute
  
  তথ্যসূত্র 
  
  বিষয়শ্রেণী:মহারাষ্ট্রের নদনদী
  বিষয়শ্রেণী:মধ্যপ্রদেশের নদনদী
  বিষয়শ্রেণী:গুজরাটের নদনদী
  বিষয়শ্রেণী:খাম্বাত উপসাগর
title: তাপ্তি নদী